ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਸੜਕ ਸੁਰੱਖਿਆ ਅਤੇ ਸੜਕ ਨਿਰਮਾਣ ਨੂੰ ਉਤਸ਼ਾਹਤ ਕਰਨ ਲਈ ਬੀ ਆਰ ਓ ਦੇ ਦੋ ਸੈਂਟਰ ਫਾਰ ਐਕਸਲੈਂਸ ਦਾ ਉਦਘਾਟਨ ਕੀਤਾ
ਸਰਹੱਦੀ ਬੁਨਿਆਦੀ ਢਾਂਚੇ ਨੂੰ ਸੁਧਾਰਨ ਵਿੱਚ ਬੀ ਆਰ ਓ ਦੀ ਭੂਮਿਕਾ ਦੀ ਸ਼ਲਾਘਾ ਕੀਤੀ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਅੱਜ 11 ਜੂਨ 2021 ਨੂੰ ਨਵੀਂ ਦਿੱਲੀ ਵਿੱਚ ਸੀਮਾ ਸੜਕ ਭਵਨ ਵਿਖੇ ਬਾਰਡਰ ਰੋਡ ਆਰਗਨਾਈਜ਼ੇਸ਼ਨ ਦੁਆਰਾ ਸਥਾਪਿਤ ਕੀਤੇ 2 ਸੈਂਟਰ ਆਫ਼ ਐਕਸਲੈਂਸ ਰਾਸ਼ਟਰ ਨੂੰ ਸਮਰਪਿਤ ਕੀਤੇ । ਇਹ ਕੇਂਦਰ ਸੜਕ ਸੁਰੱਖਿਆ ਦੇ ਨਾਲ ਨਾਲ ਸੜਕਾਂ , ਪੁਲਾਂ , ਏਅਰ ਫੀਲਡਸ ਅਤੇ ਸੁਰੰਗਾਂ ਦੇ ਨਿਰਮਾਣ ਵਿੱਚ ਉੱਤਮਤਾ ਪ੍ਰਾਪਤ ਕਰਨ ਲਈ ਸਥਾਪਿਤ ਕੀਤੇ ਗਏ ਹਨ । ਸੜਕ ਸੁਰੱਖਿਆ ਅਤੇ ਜਾਗਰੂਕਤਾ ਬਾਰੇ ਸੈਂਟਰ ਆਫ ਐਕਸਲੈਂਸ  ਦਾ ਮਕਸਦ ਸੜਕੀ ਹਾਦਸਿਆਂ ਦੇ ਮੁਲਾਂਕਣ ਨੂੰ ਸਾਂਝਾ ਕਰਨ ਰਾਹੀਂ ਸੜਕ ਸੁਰੱਖਿਆ ਬਾਰੇ ਜਾਗਰੂਕਤਾ ਪੈਦਾ ਕਰਨਾ ਹੈ ਅਤੇ ਅਮੁੱਲ ਜਿ਼ੰਦਗੀਆਂ ਬਚਾਉਣ ਲਈ ਤਰੀਕਿਆਂ ਬਾਰੇ ਸੁਝਾਅ ਦੇਣਾ ਹੈ । ਸੜਕਾਂ , ਪੁਲਾਂ , ਏਅਰ ਫੀਲਡਸ ਅਤੇ ਸੁਰੰਗਾਂ ਬਾਰੇ ਸੈਂਟਰ ਆਫ ਐਕਸਲੈਂਸ  ਤਕਰੀਬਨ 60 ਹਜ਼ਾਰ ਕਿਲੋਮੀਟਰ ਸੜਕਾਂ ਦੇ ਵਿਕਾਸ , 56 ਹਜ਼ਾਰ ਮੀਟਰ ਪੁਲ , 19 ਏਅਰ ਫੀਲਡਸ ਅਤੇ ਦੇਸ਼ ਦੇ ਪੂਰਬੀ ਅਤੇ ਉੱਤਰੀ ਪੱਛਮੀ ਹਿੱਸੇ ਵਿੱਚ 4 ਸੁਰੰਗਾਂ ਬਣਾਉਣ ਵਿੱਚ ਲੱਗੇ ਵਰਿਆਂ ਦੌਰਾਨ ਹਾਸਲ ਕੀਤੀ ਜਾਣਕਾਰੀ ਨੂੰ ਸੰਸਥਾਗਤ ਕਰਨ ਲਈ ਧਿਆਨ ਕੇਂਦਰਤ ਕਰਦਾ ਹੈ ।
ਇਸ ਮੌਕੇ ਤੇ ਬੋਲਦਿਆਂ ਸ਼੍ਰੀ ਰਾਜਨਾਥ ਸਿੰਘ ਨੇ ਬੀ ਆਰ ਓ ਦੁਆਰਾ ਸੈਂਟਰਸ ਆਫ ਐਕਸਲੈਂਸ ਸਥਾਪਿਤ ਕਰਨ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ । ਉਨ੍ਹਾਂ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਇਹ ਕੇਂਦਰ ਅਮੁੱਲ ਜਿ਼ੰਦਗੀਆਂ ਬਚਾਉਣ ਵਿੱਚ ਮੁੱਖ ਭੂਮਿਕਾ ਨਿਭਾਉਣਗੇ । ਸੜਕੀ ਹਾਦਸਿਆਂ ਨੂੰ ਇੱਕ ਮੂਕ ਮਹਾਮਾਰੀ ਦੱਸਦਿਆਂ ਜਿਸ ਵਿੱਚ ਤਕਰੀਬਨ ਹਰ ਸਾਲ 1.5 ਲੱਖ ਜਾਨਾਂ ਜਾਂਦੀਆਂ ਹਨ , ਰਕਸ਼ਾ ਮੰਤਰੀ ਨੇ ਕਿਹਾ ਕਿ ਸਰਕਾਰ ਨੇ ਕਈ ਪਹਿਲਕਦਮੀਆਂ ਕਰਕੇ , ਜਿਵੇਂ ਰਾਸ਼ਟਰੀ ਸੜਕ ਸੁਰੱਖਿਆ ਨੀਤੀ , ਮੋਟਰ ਵਹੀਕਲ ਐਕਟ 2020 ਅਤੇ ਕੌਮੀ ਰਾਜ ਮਾਰਗਾਂ ਤੇ ਕਾਲੇ ਧੱਬਿਆਂ ਦੀ ਪਛਾਣ ਵਰਗੀਆਂ ਸਮੱਸਿਆਵਾਂ ਨਾਲ ਨਜਿੱਠਣ ਅਤੇ ਇਨ੍ਹਾਂ ਕੇਂਦਰਾਂ ਨੂੰ ਸਥਾਪਿਤ ਕਰਨਾ ਉਸ ਦਿਸ਼ਾ ਵੱਲ ਇੱਕ ਹੋਰ ਕਦਮ ਹੈ ।
ਰਕਸ਼ਾ ਮੰਤਰੀ ਨੇ ਬੀ ਆਰ ਓ ਦੁਆਰਾ ਦੇਸ਼ ਦੀ ਉੱਨਤੀ ਲਈ ਪਾਏ ਮਹੱਤਵਪੂਰਨ ਯੋਗਦਾਨ ਦੀ ਪ੍ਰਸ਼ੰਸਾ ਕੀਤੀ । ਉਨ੍ਹਾਂ ਕਿਹਾ ਕਿ ਬੀ ਆਰ ਓ ਆਪਣੇ ਹੋਂਦ ਵਿੱਚ ਅਉਣ ਤੋਂ ਲੈ ਕੇ ਹੁਣ ਤੱਕ ਸੜਕਾਂ , ਸੁਰੰਗਾਂ ਬਣਾਉਣ ਅਤੇ ਦੂਰ ਦੁਰਾਡੇ ਖੇਤਰਾਂ ਵਿੱਚ ਹੋਰ ਬੁਨਿਆਦੀ ਢਾਂਚਾ ਸਥਾਪਿਤ ਕਰਕੇ ਦੇਸ਼ ਦੀ ਸੇਵਾ ਕਰਦੀ ਆ ਰਹੀ ਹੈ । ਉਨ੍ਹਾਂ ਨੇ ਸਰਹੱਦੀ ਇਲਾਕਿਆਂ ਵਿਸ਼ੇਸ਼ ਕਰਕੇ ਕੋਵਿਡ 19 ਮਹਾਮਾਰੀ ਦੌਰਾਨ ਮੁਸ਼ਕਿਲ ਮੌਸਮ ਹਾਲਤਾਂ ਵਿੱਚ ਸੰਪਰਕ ਵਧਾ ਕੇ ਅਣਥੱਕ ਯਤਨਾਂ ਲਈ ਪ੍ਰਸ਼ੰਸਾ ਕੀਤੀ ਹੈ । ਸੰਪਰਕ ਨੂੰ ਦੇਸ਼ ਦੀ ਉੱਨਤੀ ਵਿੱਚ ਇੱਕ ਮਹੱਤਵਪੂਰਨ ਹਿੱਸਾ ਦੱਸਦਿਆਂ ਉਨ੍ਹਾਂ ਕਿਹਾ ਕਿ ਬੀ ਆਰ ਓ ਹਥਿਆਰਬੰਦ ਸੈਨਾਵਾਂ ਦੀਆਂ ਲੋੜਾਂ ਪੂਰੀਆਂ ਕਰਨ ਦੇ ਨਾਲ ਨਾਲ ਸਰਹੱਦੀ ਇਲਾਕਿਆਂ ਦੇ ਸਮਾਜਿਕ — ਆਰਥਿਕ ਵਿਕਾਸ ਵਿੱਚ ਵੀ ਯੋਗਦਾਨ ਪਾ ਰਿਹਾ ਹੈ । ਉਨ੍ਹਾਂ ਨੇ ਬੀ ਆਰ ਓ ਦੁਆਰਾ ਹਾਲ ਹੀ ਵਿੱਚ ਪ੍ਰਾਪਤ ਕੀਤੀਆਂ ਪ੍ਰਾਪਤੀਆਂ ਦਾ ਜਿ਼ਕਰ ਕੀਤਾ , ਜਿਸ ਵਿੱਚ ਅੱਤਿ ਆਧੂਨਿਕ ਅਟੱਲ ਸੁਰੰਗ ਦਾ ਨਿਰਮਾਣ , ਰੋਹਤਾਂਗ , ਕੈਲਾਸ਼ ਮਾਨਸਰੋਵਰ ਸੜਕ ਅਤੇ ਜੋਜਿ਼ਲਾ ਪਾਸ ਦਾ ਨਿਰਮਾਣ ਸ਼ਾਮਲ ਹੈ । ਉਨ੍ਹਾਂ ਨੇ ਬੀ ਆਰ ਓ ਵੱਲੋਂ ਨਵੀਨਤਮ ਨਾਅਰਿਆਂ ਅਤੇ ਸਾਈਨ ਬੋਰਡਸ ਰਾਹੀਂ ਸੜਕ ਸੁਰੱਖਿਆ ਬਾਰੇ ਜਾਗਰੂਕਤਾ ਪੈਦਾ ਕਰਨ ਲਈ ਵੀ ਪ੍ਰਸ਼ੰਸਾ ਕੀਤੀ ।
ਸ਼੍ਰੀ ਰਾਜਨਾਥ ਸਿੰਘ ਨੇ ਬੀ ਆਰ ਓ ਦੇ ਵਿਕਾਸ ਲਈ ਸਰਕਾਰ ਦੁਆਰਾ ਚੁੱਕੇ ਗਏ ਵੱਖ ਵੱਖ ਉਪਾਵਾਂ ਨੂੰ ਗਿਣਾਇਆ । ਇਨ੍ਹਾਂ ਵਿੱਚ ਬੀ ਆਰ ਓ ਦੇ ਬਜਟ ਵਿੱਚ ਵਾਧਾ, ਸੰਸਥਾ ਦੇ ਹੌਸਲਿਆਂ ਨੂੰ ਉਤਸ਼ਾਹਤ ਕਰਨ ਲਈ ਵਿਸ਼ੇਸ਼ ਉੱਚੇ ਇਲਾਕਿਆਂ ਲਈ ਮੁਲਾਜ਼ਮਾਂ ਲਈ ਕੱਪੜਿਆਂ ਦੇ ਨਾਲ ਨਾਲ ਕਾਡਰ ਸਮੀਖਿਆ ਬਾਰੇ ਪ੍ਰਵਾਨਗੀ ਵੀ ਸ਼ਾਮਲ ਹੈ । ਉਨ੍ਹਾਂ ਨੇ ਬੀ ਆਰ ਓ ਨੂੰ ਰੱਖਿਆ ਮੰਤਰਾਲੇ ਵੱਲੋਂ ਕੀਤੀ ਜਾ ਰਹੀ ਲਗਾਤਾਰ ਸਹਾਇਤਾ ਦਾ ਭਰੋਸਾ ਦਿੰਦਿਆਂ ਕਿਹਾ ਕਿ ਸਰਕਾਰ ਦੇਸ਼ ਦੇ ਦੂਰ ਦੁਰਾਡੇ ਇਲਾਕਿਆਂ ਦੀ ਉੱਨਤੀ ਲਈ ਹਮੇਸ਼ਾ ਵਚਨਬੱਧ ਹੈ । ਉਨ੍ਹਾਂ ਨੇ ਉਨ੍ਹਾਂ ਬੀ ਆਰ ਓ ਕਰਮਚਾਰੀਆਂ ਨੂੰ ਵੀ ਯਾਦ ਕੀਤਾ , ਜਿਨ੍ਹਾਂ ਨੇ ਦੇਸ਼ ਦੀ ਸੇਵਾ ਕਰਦਿਆਂ ਆਪਣੀਆਂ ਜਾਨਾਂ ਕੁਰਬਾਨ ਕੀਤੀਆਂ ।
ਈਵੈਂਟ ਦੌਰਾਨ ਰਕਸ਼ਾ ਮੰਤਰੀ ਨੇ ਬੀ ਆਰ ਓ ਪਰਸੋਨਲ ਦੀ ਕੰਮਕਾਜੀ ਕੁਸ਼ਲਤਾ , ਉਨ੍ਹਾਂ ਦੇ ਐੱਚ ਆਰ ਪ੍ਰਬੰਧਨ , ਭਰਤੀ ਪ੍ਰਬੰਧਨ , ਦਾਖ਼ਲਾ ਅਤੇ ਕੰਮ ਪ੍ਰਬੰਧਨ ਨੂੰ ਵੱਧ ਤੋਂ ਵੱਧ ਕਰਨ ਲਈ ਵਿਕਸਿਤ ਕੀਤੇ 4 ਸਾਫਟਵੇਅਰ ਵੀ ਲਾਂਚ ਕੀਤੇ ਹਨ । ਬੀ ਆਰ ਓ ਨੇ ਕਾਗਜ਼ੀ ਕੰਮ ਘਟਾਉਣ ਲਈ ਸਾਫਟਵੇਅਰ ਪੈਦਾ ਕੀਤਾ ਹੈ , ਜੋ ਕਾਰਬਨ ਫੁੱਟਪ੍ਰਿੰਟ ਘੱਟੋ ਘੱਟ ਕਰਨ ਤੇ ਕੇਂਦਰਿਤ ਹੈ । ਸ਼੍ਰੀ ਰਾਜਨਾਥ ਸਿੰਘ ਨੇ ਸਾਫਟਵੇਅਰ ਵਿਕਾਸ ਨੂੰ “ਸਵੈ ਨਿਰਭਰ ਭਾਰਤ” ਅਤੇ “ਡਿਜੀਟਲ ਇੰਡੀਆ” ਮੁਹਿੰਮਾਂ ਦੀ ਇੱਕ ਵੱਡੀ ਉਦਾਹਰਨ ਦੱਸਿਆ ਹੈ । ਉਨ੍ਹਾਂ ਕਿਹਾ ਕਿ ਇਹ ਸਾਫਟਵੇਅਰ ਸੰਸਥਾ ਦੀ ਕੁਸ਼ਲਤਾ ਵਿੱਚ ਸੁਧਾਰ ਕਰੇਗਾ , ਆਧੂਨਿਕੀਕਰਨ ਕਰੇਗਾ ਅਤੇ ਸਮਾਂ ਬਚਾਵੇਗਾ ।
ਇਸ ਮੌਕੇ ਹੁਣ ਤੱਕ ਦੀ ਸਭ ਤੋਂ ਪਹਿਲੀ ਸੋਲੋ ਵਿਮੈਨ ਮੋਟਰਸਾਈਕਲ ਐਕਸਪੀਡੀਸ਼ਨ ਜੋ ਮਿਸ ਕੰਚਨ ਉਗਰਸਨਦੀ ਤੋਂ ਉਮਾਇਲਿੰਗ ਲਾ ਪਾਸ , ਲੱਦਾਖ਼ ਅਤੇ ਵਾਪਸੀ ਲਈ ਕਰ ਰਹੀ ਹੈ , ਨੂੰ ਵੀ ਝੰਡੀ ਦਿਖਾਈ । ਰਕਸ਼ਾ ਮੰਤਰੀ ਨੇ ਮਿਸ ਕੰਚਨ ਨੂੰ ਆਪਣੀਆਂ ਸ਼ੁੱਭ ਇੱਛਾਵਾਂ ਦਿੱਤੀਆਂ ਅਤੇ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਉਹ ਜੇਤੂ ਬਣ ਕੇ ਉੱਭਰੇਗੀ ਅਤੇ ਕੰਮ ਨੂੰ ਮੁਕੰਮਲ ਕਰਨ ਲਈ ਨਵੇਂ ਰਿਕਾਰਡ ਬਣਾਏਗੀ ।
ਇਸ ਤੋਂ ਪਹਿਲਾਂ ਡੀ ਜੀ ਬਾਰਡਰ ਰੋਡਸ ਲੈਫਟੀਨੈਂਟ ਜਨਰਲ ਰਾਜੀਵ ਚੌਧਰੀ ਨੇ ਸ਼੍ਰੀ ਰਾਜਨਾਥ ਸਿੰਘ ਨੂੰ ਹਾਲ ਦੇ ਸਾਲਾਂ ਵਿੱਚ ਬੀ ਆਰ ਓ ਦੀਆਂ ਪ੍ਰਾਪਤੀਆਂ ਅਤੇ ਪਹਿਲਕਦਮੀਆਂ ਬਾਰੇ ਸੰਖੇਪ ਜਾਣਕਾਰੀ ਦਿੱਤੀ । ਉਨ੍ਹਾਂ ਨੇ ਰਕਸ਼ਾ ਮੰਤਰੀ ਨੂੰ ਜਾਰੀ ਅਤੇ ਭਵਿੱਖ ਵਾਲੇ ਪ੍ਰਾਜੈਕਟਾਂ , ਜਿਨ੍ਹਾਂ ਵਿੱਚ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਦੂਰਦ੍ਰਿਸ਼ਟੀ ਵਾਲੇ ਆਤਮਨਿਰਭਰ ਭਾਰਤ ਅਭਿਆਨ ਤੇ ਧਿਆਨ ਕੇਂਦਰਿਤ ਹੈ , ਬਾਰੇ ਜਾਣਕਾਰੀ ਦਿੱਤੀ । ਉਨ੍ਹਾਂ ਨੇ ਰਕਸ਼ਾ ਮੰਤਰੀ ਨੂੰ ਕੋਵਿਡ 19 ਅਤੇ ਦੂਰ ਦੁਰਾਡੇ ਇਲਾਕਿਆਂ ਵਿੱਚ ਅਜ਼ਾਦੀ ਕਾ ਅੰਮ੍ਰਿਤ ਮਹਾਉਤਸਵ ਨਾਲ ਸਬੰਧਤ ਬੀ ਆਰ ਓ ਵੱਲੋਂ ਚਲਾਈਆਂ ਜਾ ਰਹੀਆਂ ਜਾਗਰੂਕਤਾ ਮੁਹਿੰਮਾਂ ਬਾਰੇ ਵੀ ਜਾਣਕਾਰੀ ਦਿੱਤੀ । ਡੀ ਜੀ ਬਾਰਡਰ ਰੋਡਸ ਨੇ ਕਿਹਾ ਕਿ ਬੀ ਆਰ ਓ ਲਗਾਤਾਰ ਦੇਸ਼ ਦੀ ਸੇਵਾ ਲਈ ਵਚਨਬੱਧ ਹੈ ਅਤੇ ਸੰਸਥਾ ਦੀ ਕੁਸ਼ਲਤਾ ਨੂੰ ਵਧਾਉਣ ਲਈ ਸਾਰੇ ਲੋੜੀਂਦੇ ਪਰਿਵਰਤਨ ਕਰੇਗਾ ।
ਚੀਫਾ ਆਫ ਡਿਫੈਂਸ ਸਟਾਫ ਜਨਰਲ ਬਿਪਨ ਰਾਵਤ ਅਤੇ ਰੱਖਿਆ ਸਕੱਤਰ ਡਾਕਟਰ ਅਜੇ ਕੁਮਾਰ ਵੀ ਇਸ ਮੌਕੇ ਪਤਵੰਤੇ ਸੱਜਣਾਂ ਵਿੱਚ ਹਾਜ਼ਰ ਸਨ ।